Nike Air Max 90 20 GS - Summit White kopen bij sneakAvenue
Nummer bestelling CT9631-100
Kies een maat 36 EUR · US 4 Y 36,5 EUR · US 4,5 Y 37,5 EUR · US 5 Y 38 EUR · US 5,5 Y 38,5 EUR · US 6 Y 39 EUR · US 6,5 Y 40 EUR · US 7 Y
Helaas is er nog geen beschrijving voor het product - Nike - Air Max 90 20 GS - Summit White - beschikbaar.
Kleur: Summit White/Black-Multi-color-White, Wit McKelvie 11 oz Printed Coffee Mug [MCK11oz] - $13.00 : BedfordWear, Bedford, NH School & Town SpiritWear
Home :: Drinkware, Cooler Bags & Koozies :: McKelvie 11 oz Printed Coffee Mug
Custom Printed McKelvie Coffee Mug Begeesterd » Somerstrand Gemeente
1 Johannes 3 – Die Gees begelei ons om reg te doen en lief te hê
Twee gebeure in die nuus staan vir my uit dié week.
Die een is die regering se flagrante ignorering van die hofbevel wat hulle opdrag gee om president Omar al-Bashir van Soedan in hegtenis te neem. Daarmee het die regering sy eie aanvaarde wetgewing oortree, sowel as die grondwet en die internasionale verbintenisse wat die regering tevore aangegaan het.
Die ander is die tragiese moord van nege swart Christene deur die 21-jarige Dylann Roof in Charleston, South Carolina. Volgens die polisie was Dylann se motivering om ‘n rasse-oorlog te ontketen. Daarmee het hy die mees fundamentele beginsel van die liefde, spesifiek die gebod tot naasteliefde oortree.
Nou, ek weet, dinge is op politieke vlak nie so eenvoudig nie, en daar is ‘n konflik van belange tussen diplomatieke immuniteit vir staatshoofde en die handhawing van die reg, maar die feit bly dat die grondwet oortree is. Die uitsprake van ‘n hof is doelbewus geïgnoreer. En die impak daarvan kan ‘n groot invloed uitoefen op die pad wat met ‘n hele paar ander sake in ons land gevolg sal word.
Daar is alreeds groot moeilikheid met ons kragvoorsiening, met die verskaffing van basiese dienste, met onderwys, met grondsake. Lees maar net RW Johnson se How long wil South Africa survive? The looming crisis, om te weet hoe beroerd sake werklik is. Hy skryf oor die rasgebaseerde nuwe klassifikasie van mense wat juis die nie-rassigheid van die nuwe Suid-Afrika bedreig. Hy skryf oor die effek van regstellende aksie wat ‘n oorlog van kulture op alle terreine van die samelewing veroorsaak en ons terugdwing in die loopgrawe van ons eie kulture. Hy skryf oor die groeiende ekonomiese ongelykheid wat eintlik net ‘n klein elite groepie bevoordeel en nie die onregte van die verlede regstel nie.
Waar die reg nie meer gehandhaaf word nie, is ons uitgelewer aan die grypsug en selfsug van dié wat die mag in die hand het. En dit kan die dood in die pot wees vir harmonie in ons land.
Written by Chris van Wyk on 21/06/2015 . Posted in Begeesterd, Chris van Wyk
Johannes 7:37-39 – die Gees bring lewe vir ander
“As iemand dors het, laat hy na My toe kom en drink!” Dit is eintlik só uiters eenvoudig, maar ook só uiters belangrik. Jou eie ervaring van die Heilige Gees begin by die Here Jesus self.
John Taylor noem die Heilige Gees, die “Go-between-God” in sy boek met dieselfde naam. Die Heilige Gees is die een wat tussen ons en Jesus staan, die een wat in ons bly sodat ons aan Jesus verbind kan bly. John noem die Gees die koppelteken in die U-ek verhouding, die een wat sy hand op God lê en op my en ons aan mekaar verbind.
Maar, omdat Hy tussen ons staan en sy doel eintlik is om ons by Jesus en by God uit te bring, is Hy natuurlik ook die onsigbare God, die deus absconditus, die verborge God. Lossky, ‘n ander teoloog, sê: “The Holy Spirit, as Person, remains unmanifested, hidden, concealing Himself in His very appearing.” (aangehaal in Michael Welker se The Work of the Spirit). Daarom is God se Gees die Een wat anoniem is: “working anonymously and on the inside; the beyond in the midst.”
‘n Mens raak dus van die Gees bewus wanneer jy stil word en aan die verborge dinge dink, dinge waarvoor jy waardering het (troos), of dinge wat jou ontstel (ruk).
‘n Mens kan terugdink aan die dinge waaroor jy dankbaar is – dít is “heilige momente” in jou lewe waarin jy God se seënende hand in jou lewe kan raaksien. Soos ek in die begin gesê het: “Being grateful is a way of listening, a way of noticing God in the story of your life. And that gratitude will lead us to joy.” (Kerry Kent – Listen: finding God in the story of your life).
Of jy kan terugdink oor dié dinge wat jou ontstel het, wat jou binneste op hol jaag. Só raak ‘n mens bewus van jou behoefte aan God … en van hoe Hy daardie behoefte kan bevredig.
En in dié terugdink – begin die Gees met jou praat! Les Jesus jou dors. “As iemand dors het, laat hy na My toe kom en drink!”
Written by on 31/05/2015 . Posted in Begeesterd, Chris van Wyk
Sagaria 4 – Nie deur mag of deur krag nie, maar deur my Gees
Daar is baie op die spel in die stad Jerusalem. Die profeet Haggai het ‘n nuwe motivering gebring om die tempel te herbou met sy vier profesieë ‘n skrale ses maande tevore in 520 v.C. Net die fondamente van die tempel is egter nou al gelê. Die werk was nog baie en die pad na die einde nog lank en swaar.
Daarom gee die Here vir die profeet Sagaria agt visioene Donderdagnag die 15de Februarie 519 v.C. Hierdie vyfde visioen se boodskap is bedoel vir die politieke leier, goewerneur Serubbabel, en die volk.
Written by on 10/05/2015 . Posted in Begeesterd, Chris van Wyk
Begeesterd: Haggai 2
Ek hou daarvan om kerkgeboue af te neem. Nie in die eerste plek twv die gebou en die argitektuur nie, maar eerder die konteks. So het ek onlangs in Queenstown ‘n foto geneem van die Metodistekerk – tussen Kia Motors en Beekman Fitment Centre, voor ‘n groot industriële gebou.
Net om die draai van waar ek woon, is die Grace Bible Church. Dis op ‘n gewone perseel, op geen manier indrukwekkend nie. Eintlik maar tipies van Sentraal.
Behalwe, reg langsaan – in dieselfde gebou – is die Red Door Gentlemen’s Club. Net ‘n entjie af in die straat is Adult World. So tussen die Red Door Gentlemen’s Club en Adult World: die Grace Bible Church.
Written by on 03/05/2015 . Posted in Begeesterd, Preke, Rethie van Niekerk